Legal Document

Category: 1519

Text:
129. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 277/64 της 28 Φεβρ./2 Μαΐου 2003 (ΦΕΚ Β΄  514) Κανονισμός Διαδικασιών Ελέγχου και Υποχρεώσεις Δημοσιότητας Τιμολογίων Παροχών Τηλεπικοινωνιακών Υπηρεσιών ή/και Δικτύων. Έχοντας υπόψη: α)Το Ν. 2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α΄/2000) και ιδίως το άρθρο 3, παράγρ. 1 και 14, στοιχείο ιβ΄ αυτού, και 9 παράγραφος 1, τελευταίο εδάφιο. β)Τον Κανονισμό 2887/2000/ΕΚ του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000, σχετικά με την Αδεσμοποίητη Πρόσβαση στον Τοπικό Βρόχο (ΕΕ L 336 της 3012-2000). γ)Το Π.Δ. 165/1999 «Εναρμόνιση της Ελληνικής Νομοθεσίας με την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου σχετικά με τη Διασύνδεση Τηλεπικοινωνιακών δικτύων και υπηρεσιών» (ΦΕΚ 159/Α΄/ 1999). δ)Το Π.Δ. 181/1999 «Προσαρμογή στην Οδηγία 98/10/ΕΚ του Ευρωπαϊκού Κοινοβουλίου και του Συμβουλίου για την εφαρμογή της παροχής Ανοικτού Δικτύου (ONP) στην Φωνητική Τηλεφωνία και για την Καθολική Υπηρεσία για τις Τηλεπικοινωνίες σε ανταγωνιστικό περιβάλλον» (ΦΕΚ 170/Α/1999). ε)Το Π.Δ. 40/1996 (ΦΕΚ 276/Α΄/1996), όπως τροποποιήθηκε με το Π.Δ. 156/1999 (ΦΕΚ 153/Α΄/1999) σε συμμόρφωση προς την Οδηγία 97/51/ΕΚ του Ευρωπαϊκού Κοινοβουλίου και Συμβουλίου σχετικά με την τροποποίηση των Οδηγιών 90/387/ΕΟΚ και 92/44/ΕΟΚ του Συμβουλίου με σκοπό την προσαρμογή του Τηλεπικοινωνιακού τομέα στο ανταγωνιστικό περιβάλλον. (Μετά τη σελ. 568,16) Σελ. 568,17 Τεύχος     Σελ.      Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. 22.Θ.β.122-129 στ)Την απόφαση της ΕΕΤΤ ΑΠ.: 211/3/16-3-2001 «Κανονισμός Αρχών Κοστολόγησης και Τιμολόγησης Μισθωμένων Γραμμών, Διασύνδεσης και Αδεσμοποίητης Πρόσβασης στον Τοπικό Βρόχο» (ΦΕΚ 466/Β΄/2001). ζ)Την απόφαση της ΕΕΤΤ ΑΠ.: 268/77/25-112002, «Εισαγωγή των Τμηματικών Κυκλωμάτων (Part Circuits) στην Ελληνική Αγορά» (ΦΕΚ 1604/Β΄/2002). η)Την απόφαση της ΕΕΤΤ ΑΠ.: 269/66/6-122002, «Έγκριση Προσαρτήματος στο Υπόδειγμα Προσφοράς Διασύνδεσης ΟΤΕ για το έτος 2002 σχετικά με την Παροχή της Προεπιλογής Φορέα» (ΦΕΚ 1616/Β΄/2002). θ)Την απόφαση της ΕΕΤΤ ΑΠ.: 261/143/28-82002 «Κανονισμός Αρχών Κοστολόγησης και Τιμολόγησης Καθολικής Υπηρεσίας» (ΦΕΚ 1208/Β΄/2002). ι)Την 2804/Φ.960/27-2-2003 Εισήγηση της αρμόδιας Υπηρεσίας της ΕΕΤΤ. ια)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζει: Εκδίδει τον ακόλουθο Κανονισμό Διαδικασιών Ελέγχου και Υποχρεώσεις Δημοσιότητας Τιμολογίων Παρόχων Τηλεπικοινωνιακών Υπηρεσιών ή/και Δικτύων: ΓΕΝΙΚΕΣ ΔΙΑΤΑΞΕΙΣ Άρθρο 1 Σκοπός/Πεδίο εφαρμογής 1.Σκοπός του παρόντος Κανονισμού είναι η ρύθμιση της διαδικασίας καθορισμού, ελέγχου και δημοσιότητας των τιμολογίων των Τηλεπικοινωνιακών Οργανισμών για τις προσφερόμενες από αυτούς Τηλεπικοινωνιακές Υπηρεσίες, στις περιπτώσεις όπου επιβάλλεται από το νόμο η ρυθμιστική και ελεγκτική παρέμβαση της ΕΕΤΤ. 2.Στο πεδίο εφαρμογής του παρόντος δεν εμπίπτει η διαδικασία ελέγχου του καθαρού κόστους παροχής Καθολικής Υπηρεσίας, σύμφωνα με το άρθρο 9 της απόφασης της ΕΕΤΤ ΑΠ.: 261/143/2002 (ΦΕΚ 1208/Β΄/18-9-2002), Κανονισμός Αρχών Κοστολόγησης και Τιμολόγησης Καθολικής Υπηρεσίας. Άρθρο 2 Ορισμοί 1.Για τους σκοπούς των διατάξεων του παρόντος Κανονισμού οι παρακάτω λέξεις ή φράσεις ερμηνεύονται ως εξής:  Σελ. 568,18 Τεύχος     Σελ.      i.Διαθέσιμες στο κοινό Τηλεφωνικές Υπηρεσίες: Περιλαμβάνονται τόσο οι Σταθερές Δημόσιες τηλεφωνικές υπηρεσίες, όσο και οι Δημόσιες υπηρεσίες Κινητής Τηλεφωνίας. α)Σταθερές Δημόσιες τηλεφωνικές υπηρεσίες, όπως αναφέρονται στο άρθρο 2, περίπτωση ΙΑ του Π.Δ. 181/1999 καθώς και το Παράρτημα Ι, Μέρος 1 του Π.Δ. 165/1999, στις οποίες συμπεριλαμβάνονται: -Υπηρεσία φωνητικής τηλεφωνίας (αποστολή και παραλαβή εθνικών και διεθνών κλήσεων) -πρόσβαση σε υπηρεσίες έκτακτης ανάγκης (112), -παροχή υπηρεσιών συνδρομής από τηλεφωνητή, -υπηρεσίες πληροφοριών τηλεφωνικού καταλόγου, -παροχή κοινόχρηστων τηλεφώνων, -παροχή υπηρεσιών υπό ειδικούς όρους ή/και την παροχή ειδικών διευκολύνσεων για πελάτες με ειδικές ανάγκες ή κοινωνικώς μειονεκτούντα άτομα, όπως αυτοί οι ειδικοί όροι ή/και ειδικές διευκολύνσεις προσδιορίζονται στην κείμενη νομοθεσία. Δεν περιλαμβάνονται Υπηρεσίες Προστιθέμενης Αξίας που παρέχονται μέσω του Δημόσιου Τηλεφωνικού Δικτύου. β)Δημόσιες υπηρεσίες Κινητής Τηλεφωνίας, όπως αναφέρονται στο άρθρο 2, περίπτωση Ι του Π.Δ. 181/1999 καθώς το Παράρτημα Ι Μέρος 3 του Π.Δ. 165/1999. ii.Σταθερό Δημόσιο Τηλεφωνικό Δίκτυο και Δημόσιο Δίκτυο Κινητής Τηλεφωνίας, όπως περιγράφονται στο άρθρο 2, περίπτωση Η και Θ αντίστοιχα του Π.Δ. 181/1999 (και Παράρτημα Ι Μέρη 1 και 3 του Π.Δ. 165/1999). iii.Υπηρεσίες Χονδρικής Διάθεσης: η παροχή τηλεπικοινωνιακών υπηρεσιών σε Τηλεπικοινωνιακούς Οργανισμούς με σκοπό την παροχή από αυτούς τους Οργανισμούς, Δημόσιων Τηλεπικοινωνιακών Υπηρεσιών ή / και Δικτύων. iv.Υπηρεσίες Λιανικής Διάθεσης: η παροχή τηλεπικοινωνιακών υπηρεσιών σε κάθε άλλη περίπτωση πλην της παροχής Υπηρεσιών Χονδρικής Διάθεσης. 22.Θ.β.129 Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. v.Εκπτωτικά Πακέτα: Ειδικά τιμολογιακά προγράμματα που προβλέπουν εκπτώσεις για χρήστες, συμπεριλαμβανομένων των καταναλωτών, με βάση αντικειμενικά κριτήρια, όπως ύψος λογαριασμού, λεπτά κίνησης, όγκος παρεχόμενων υπηρεσιών. Στην έννοια των εκπτωτικών πακέτων περιλαμβάνονται και οι ειδικές έκτακτες προσφορές, οι οποίες μπορεί κατά καιρούς να γίνονται. vi.Εύλογη τιμή: Με την επιφύλαξη των διατάξεων περί ανταγωνισμού, εύλογη τιμή είναι η τιμή στην οποία ο υπόχρεος οργανισμός πρέπει να διαθέτει τις σχετικές υπηρεσίες σε άλλους τηλεπικοινωνιακούς οργανισμούς έτσι ώστε οι τελευταίοι να μπορούν να ασκήσουν αποδοτικά τηλεπικοινωνιακές δραστηριότητες του ιδίου ή επομένων σταδίων. Σε κάθε περίπτωση η εύλογη τιμή δεν μπορεί να είναι υπερβολική σε σχέση με την οικονομική αξία των παρεχόμενων υπηρεσιών. 2.Λοιποί όροι που χρησιμοποιούνται στην παρούσα απόφαση, έχουν την έννοια η οποία τους αποδίδεται στο Ν. 2867/2000 ή στην περίπτωση που δεν αναφέρονται σε αυτόν, στα σχετικά Προεδρικά Διατάγματα και στο σχετικό δευτερογενές δίκαιο της Ευρωπαϊκής Ένωσης, όπως εκάστοτε ισχύει. Άρθρο 3 Υπόχρεοι Οργανισμοί/Υπηρεσίες Με την επιφύλαξη των διατάξεων της κείμενης νομοθεσίας και ιδιαίτερα των διατάξεων περί καταχρηστικότητας των γενικών όρων συναλλαγών, ο καθορισμός των τιμολογίων διάθεσης των τηλεπικοινωνιακών υπηρεσιών από τους Οργανισμούς Τηλεπικοινωνιών, διέπεται από την αρχή της ελευθερίας των συμβάσεων. Η ΕΕΤΤ παρεμβαίνει ρυθμιστικά και ελεγκτικά μόνο στις περιπτώσεις Τηλεπικοινωνιακών Οργανισμών που από την κείμενη νομοθεσία επιβάλλεται να παρέχουν συγκεκριμένες τηλεπικοινωνιακές υπηρεσίες σε κοστοστρεφείς τιμές ή σε εύλογες τιμές ή/και επιβάλλονται ιδιαίτερες συνθήκες δημοσιότητας. Άρθρο 4 Τιμολόγια Υπηρεσιών  Με Υποχρέωση Κοστοστρέφειας 1.Στη διαδικασία κοστολογικού ελέγχου και τις απαιτήσεις δημοσιότητας υπόκεινται: (α)Οι Οργανισμοί οι οποίοι: i.παρέχουν Δημόσια τηλεφωνικά δίκτυα ή/και προσιτές στο κοινό τηλεφωνικές υπηρεσίες, όπως αυτές προσδιορίζονται στο Παράρτημα Ι Μέρη 1 και 2 του Π.Δ. 165/1999 και οι οποίοι έχουν κοινοποιηθεί ως κατέχοντες σημαντική ισχύ στην αγορά, Σταθερών Δημόσιων τηλεφωνικών δικτύων ή / κα  Σταθερών Δημόσιων τηλεφωνικών υπηρεσιών ή/και υπηρεσιών Μισθωμένων Γραμμών, καθώς και οι Οργανισμοί οι οποίοι παρέχουν Δημόσια δίκτυα Κινητής Τηλεφωνίας ή/και Δημόσιες υπηρεσίες Κινητής Τηλεφωνίας, όπως αυτές προσδιορίζονται στο Παράρτημα Ι μέρος 3 του Π.Δ. 165/1999, εφόσον κατέχουν σημαντική ισχύ στην Εθνική Αγορά Διασύνδεσης, όσον αφορά τα τιμολόγια Διασύνδεσης στο δίκτυό τους. ii.Είναι φορείς Σταθερών Δημόσιων τηλεφωνικών δικτύων, και έχουν ορισθεί ως κατέχοντες σημαντική ισχύ στην αγορά παροχής Σταθερών Δημόσιων τηλεφωνικών δικτύων και υπηρεσιών, όπως προσδιορίζονται στο Μέρος 1 του Παραρτήματος Ι του Π.Δ.165/1999, όσον αφορά τα τιμολόγια για την παροχή Πλήρως Αδεσμοποίητης και Μεριζόμενης Πρόσβασης στον Τοπικό Βρόχο και τις συναφείς εγκαταστάσεις. (β)Οι Τηλεπικοινωνιακοί Οργανισμοί που παρέχουν Σταθερά Δημόσια τηλεφωνικά δίκτυα ή και διαθέσιμες στο κοινό Σταθερές τηλεφωνικές υπηρεσίες και οι οποίοι έχουν κοινοποιηθεί ως κατέχοντες σημαντική ισχύ στη σχετική αγορά, σχετικά με τα τιμολόγια παροχής υπηρεσιών λιανικής διάθεσης. Η εν λόγω υποχρέωση καλύπτει τόσο την περίπτωση νέων τιμολογίων, όσο και τις μεταβολές των υφιστάμενων τιμολογίων. 2.Οι ανωτέρω Οργανισμοί υποβάλλουν στην ΕΕΤΤ ετησίως και πάντως εντός ενός (1) μηνός από τη δημοσίευση των οικονομικών καταστάσεων εκάστου έτους, τα τιμολόγια των υπηρεσιών για τις οποίες υφίσταται υποχρέωση κοστοστρεφούς τιμολόγησης, συνοδευόμενα από όλα τα στοιχεία από τα οποία αποδεικνύεται ο προσανατολισμός των εν λόγω τιμολογίων στο κόστος. Αλλαγή των τιμών με πρωτοβουλία του Υπόχρεου Οργανισμού, για τις υπηρεσίες οι οποίες εμπίπτουν στις διατάξεις της παρούσας παραγράφου μέσα στη διάρκεια του έτους επιτρέπεται μόνο στις περιπτώσεις που αποτελούν ουσιαστική και αναπότρεπτη και μη δυνάμενη να προβλεφθεί αλλαγή συνθηκών, σύμφωνα με τα άρθρα 288 και 388 ΑΚ, η οποία έχει άμεση συνέπεια στο κόστος των αντιστοίχων τηλεπικοινωνιακών υπηρεσιών. (Μετά τη σελ. 568,18) Σελ. 568,19 Τεύχος     Σελ.      Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. 22.Θ.β.129 3.Σε περίπτωση κατά την οποία ένας Οργανισμός, κατά παράβαση των υποχρεώσεων του από την προηγούμενη παράγραφο του παρόντος άρθρου, δεν συνοδεύσει τα τιμολόγια του με όλα τα στοιχεία τα οποία είναι απαραίτητα για την κατά αντικειμενικό και πλήρη τρόπο απόδειξη της κοστοστρέφειας, η ΕΕΤΤ δύναται, εντός δεκαπέντε (15) ημερών από την υποβολή των τιμολογίων, να ζητά από τον Οργανισμό την υποβολή συμπληρωματικών στοιχείων / πληροφοριών αναγκαίων για τον έλεγχο των τιμολογίων, ή να ζητάει διευκρινίσεις επί των στοιχείων τα οποία της δίδονται, θέτοντας αποκλειστική προθεσμία για την υποβολή τους από τον Υπόχρεο Οργανισμό. Το βάρος της απόδειξης της κοστοστρέφειας βαρύνει τον Υπόχρεο Οργανισμό. 4.Η ΕΕΤΤ προβαίνει σε έλεγχο κοστοστρέφειας με βάση τα αρχικά υποβληθέντα στοιχεία, τυχόν επιπρόσθετα στοιχεία που έχει ζητήσει από τον Υπόχρεο Οργανισμό, ή και άλλα στοιχεία τα οποία τυχόν έχει στη διάθεσή της η ίδια. Η ΕΕΤΤ δύναται να αναθέσει τη διενέργεια του κοστολογικού ελέγχου σε ανεξάρτητο ελεγκτή. Ο κοστολογικός έλεγχος ολοκληρώνεται εντός οκτώ (8) εβδομάδων, εφόσον ο υπόχρεος οργανισμός έχει υποβάλλει όλα τα απαραίτητα στοιχεία σύμφωνα με τις παραγράφους (2) και (3) του παρόντος άρθρου. Το ανωτέρω χρονικό διάστημα μπορεί να παραταθεί με Απόφαση της ΕΕΤΤ για ακόμη τέσσερις (4) εβδομάδες, σε περίπτωση που αντικειμενικοί λόγοι δεν επιτρέπουν την ολοκλήρωση του κοστολογικού ελέγχου εντός της αρχικής προθεσμίας, ιδίως εάν ο Υπόχρεος Οργανισμός δεν έχει παράσχει προσηκόντως τα απαιτούμενα στοιχεία, σύμφωνα με την παράγραφο 3. Για τη διεξαγωγή του ελέγχου, το προσωπικό της ΕΕΤΤ έχει όλα τα δικαιώματα και τις εξουσίες που προβλέπονται στο άρθρο 3 παράγραφος 15 του Ν. 2867/2000 (ΦΕΚ 273/Α/2000). 5.Στην περίπτωση που ο υπόχρεος οργανισμός δεν έχει υποβάλλει όλα τα απαραίτητα στοιχεία σύμφωνα με τις παραγράφους (2) και (3) του παρόντος άρθρου η ΕΕΤΤ δύναται να ορίσει η ίδια τιμές εφόσον από τα στοιχεία που έχει στη διάθεσή της είναι εφικτός ο προσδιορισμός τιμών με ενδεδειγμένη μεθοδολογία, σύμφωνα με τα προβλεπόμενα στην κείμενη Εθνική και Κοινοτική νομοθεσία, λαμβάνοντας υπόψη και τις σχετικές συστάσεις της Ευρωπαϊκής Επιτροπής. Οι τιμές αυτές ανάλογα με τα στοιχεία τα οποία έχει στη διάθεσή της η ΕΕΤΤ Σελ. 568,20 Τεύχος     Σελ.       μπορεί να είναι είτε τελικές κοστοστρεφείς τιμές, ή ενδιάμεσες, μέχρι τον προσδιορισμό και την εφαρμογή κοστοστρεφών τιμών. 6.Σε περίπτωση Τηλεπικοινωνιακών Οργανισμών οι οποίοι σύμφωνα με την ισχύουσα νομοθεσία υποχρεούνται σε δημοσίευση Προσφοράς Αναφοράς , η διαδικασία ελέγχου των σχετικών τιμολογίων για τις υπό ρύθμιση υπηρεσίες οι οποίες πρέπει να περιλαμβάνονται στην Προσφορά Αναφοράς γίνεται στα πλαίσια ελέγχου, έγκρισης και δημοσίευσης της εν λόγω Προσφοράς Αναφοράς (Υποδείγματος Προσφοράς). Στην περίπτωση αυτή η σχετική Προσφορά Αναφοράς υποβάλλεται στην ΕΕΤΤ εντός της προθεσμίας που αναφέρεται στην παράγραφο 2 του παρόντος. 7.Με την επιφύλαξη της εφαρμογής των αρχών του ανταγωνισμού, σε περίπτωση Τηλεπικοινωνιακών Οργανισμών της προηγούμενης παραγράφου, εφόσον από τον κοστολογικό έλεγχο προκύψει ότι τα κοινοποιηθέντα τιμολόγια δεν είναι κοστοστρεφή και η ΕΕΤΤ δεν είναι σε θέση να προσδιορίσει η ίδια τιμές, σύμφωνα με την παράγραφο 5 του παρόντος άρθρου, η EETT δύναται είτε να μεριμνά ώστε η Προσφορά Αναφοράς να δημοσιεύεται με τα μέχρι τότε ισχύοντα τιμολόγια ή να επιτρέπει τη δημοσίευσή της με τα νέα, μη αποδεδειγμένα ως κοστοστρεφή, τιμολόγια, εφόσον αυτά παρουσιάζουν μείωση σε σχέση με τα ισχύοντα, ή να επιτρέπει τη δημοσίευσή της περιλαμβάνοντας εν μέρει ή εν όλω τα νέα μη αποδεδειγμένα ως προς την κοστοστρέφεια τιμολόγια. 8.Η εφαρμογή της παραγράφου 5 ή 7 του παρόντος άρθρου δεν απαλλάσσει σε καμία περίπτωση τον Υπόχρεο Οργανισμό από τις υποχρεώσεις κοστoστρεφούς τιμολόγησης, όπως αυτές προβλέπονται από την κείμενη Εθνική και Κοινοτική νομοθεσία και τις Αποφάσεις της ΕΕΤΤ. 22.Θ.β.129 Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. Η ΕΕΤΤ παρεμβαίνει κατά την παράγραφο 5 και 7 του παρόντος, αποκλειστικά και μόνο για να αντιμετωπίσει την μη τήρηση των υποχρεώσεων κοστοστρέφειας από τον εκάστοτε Υπόχρεο Οργανισμό. Σε κάθε περίπτωση, για τα τιμολόγια τα οποία ορίζονται από την EETT σύμφωνα με τις παραγράφους 5 ή 7 του παρόντος, και των οποίων η κοστοστρέφεια δεν έχει αποδειχθεί από τον Υπόχρεο Οργανισμό, κάθε Tηλεπικοινωνιακός Πάροχος ο οποίος επιθυμεί την παροχή της συγκεκριμένης υπηρεσίας για την οποία υπάρχει υποχρέωση κοστοστρέφειας δύναται να ζητά από τον Υπόχρεο Οργανισμό την απόδειξη της κοστοστρέφειας των συγκεκριμένων τιμών. Τα ανωτέρω τιμολόγια, ισχύουν μέχρι τον προσδιορισμό κοστοστρεφών τιμολογίων. Η υποχρέωση του Τηλεπικοινωνιακού Οργανισμού να εφαρμόζει αυτά τα κοστοστρεφή τιμολόγια εκκινεί κατά περίπτωση: (α)Από το χρόνο που όφειλε σύμφωνα με τις κείμενες διατάξεις να εφαρμόζει κοστοστρεφή τιμολόγια ή (β)σε περίπτωση υποβολής από τον υπόχρεο Οργανισμό αίτησης τροποποίησης ήδη εγκεκριμένων ως κοστοστρεφών τιμολογίων, από την έκδοση Απόφασης της ΕΕΤΤ με βάση τις παραγράφους 5 ή /και 7 του παρόντος άρθρου. Η παρούσα διάταξη σε τίποτα δεν περιορίζει τα τυχόν δικαιώματα των μερών από το νόμο. 9.Στις περιπτώσεις του παρόντος άρθρου, ο υπόχρεος Οργανισμός δεν προβαίνει σε εφαρμογή νέων τιμολογίων παρά μόνο μετά την Απόφαση της ΕΕΤΤ με την οποία εγκρίνονται είτε ως κοστοστρεφή ή ορίζονται τιμολόγια σύμφωνα με τις παραγράφους 5 και 7 του παρόντος άρθρου. Άρθρο 5 Παροχή Υπηρεσιών Σε Εύλογες Τιμές Σε όλες τις περιπτώσεις στις οποίες επιβάλλεται από την κείμενη νομοθεσία υποχρέωση παροχής υπηρεσιών σε εύλογη τιμή, ιδίως στην περίπτωση παροχής ειδικής πρόσβασης ή και στην περίπτωση παροχής Διασύνδεσης από Οργανισμούς με Σημαντική Ισχύ στην Αγορά κινητής τηλεφωνίας, εφαρμόζονται οι υποχρεώσεις δημοσιότητας που ορίζονται στην παρούσα απόφαση. Τα τιμολόγια για τις ανωτέρω υπηρεσίες χονδρικής διάθεσης υπόκεινται σε προηγούμενη έγκριση της ΕΕΤΤ σύμφωνα με το άρθρο 4 της παρούσης απόφασης. Άρθρο 6 Δημοσιότητα Τιμολογίων 1.Χωρίς περιορισμό των διατάξεων της παρούσης Απόφασης, η ανακοίνωση των τιμολογίων των Τηλεπικοινωνιακών Οργανισμών, αποτελεί αντικείμενο συμβατικής ρύθμισης, τηρουμένων των διατάξεων περί καταχρηστικής άσκησης δικαιώματος, γενικών όρων συναλλαγών και των διατάξεων περί προστασίας του καταναλωτή. 2.Όλοι οι Τηλεπικοινωνιακοί Οργανισμοί οι οποίοι παρέχουν Σταθερά Δημόσια τηλεφωνικά δίκτυα ή και Δημόσια δίκτυα Κινητής Τηλεφωνίας ή και διαθέσιμες στο κοινό τηλεφωνικές υπηρεσίες, οφείλουν να διαθέτουν όλες τις σχετικές πληροφορίες και έντυπα σχετικά με τα τιμολόγια υπηρεσιών λιανικής από τα σημεία πώλησης των υπηρεσιών τους ή να λειτουργούν τηλεφωνικό κέντρο από το οποίο να παρέχονται πληροφορίες τιμολόγησης καθώς και να ανακοινώνουν αυτά σε εμφανές σημείο στο Δικτυακό τους Τόπο στο διαδίκτυο, εφόσον διαθέτουν τέτοιο. Η ανακοίνωση/δημοσίευση θα πρέπει να παρουσιάζει επαρκώς και με σαφήνεια τις επιμέρους τιμές που ισχύουν σε κάθε περίπτωση για τις σχετικές υπηρεσίες ανά τύπο δικτύου, προορισμό και χρονικό διάστημα στο οποίο γίνεται η κλήση. Επιπλέον θα πρέπει να παρουσιάζεται με σαφήνεια το βήμα χρέωσης και η ελάχιστη χρέωση, εάν υπάρχει. Σε περίπτωση μεταβολής πρέπει να επισημαίνεται κατά σαφή τρόπο η μεταβολή η οποία πραγματοποιείται. 3.Οι Τηλεπικοινωνιακοί Οργανισμοί των άρθρων 4 και 5 της παρούσης και Τηλεπικοινωνιακοί Οργανισμοί που παρέχουν Σταθερά Δημόσια τηλεφωνικά δίκτυα ή και Δημόσια δίκτυα Κινητής Τηλεφωνίας ή και διαθέσιμες στο κοινό τηλεφωνικές υπηρεσίες, υποχρεούνται να δημοσιοποιούν με Πρόσφορο Τρόπο τα τιμολόγια των υπηρεσιών τους προς τους τελικούς χρήστες. Η εν λόγω υποχρέωση καλύπτει τόσο την περίπτωση νέων τιμολογίων, όσο και τις μεταβολές των υφιστάμενων τιμολογίων. Η δημοσίευση συνίσταται στην ανακοίνωση των τιμολογίων σε δύο (2) ημερήσιες πολιτικές εφημερίδες και σε μία (1) ημερήσια οικονομική εφημερίδα, πανελλήνιας και υψηλής κυκλοφορίας καθώς και στον Δικτυακό Τόπο του Τηλεπικοινωνιακού Οργανισμού στο διαδίκτυο. Από την ανωτέρω υποχρέωση εξαιρείται η παροχή υπηρεσιών Σταθερής Φωνητικής Τηλεφωνίας με χρήση κάρτας. (Μετά τη σελ. 568,20) Σελ. 568,21 Τεύχος     Σελ.      Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. 22.Θ.β.129 4.Οι Οργανισμοί οι οποίοι εμπίπτουν στις διατάξεις των άρθρων 4 και 5 της παρούσης, κοινοποιούν στην ΕΕΤΤ τα νέα τιμολόγια, την επομένη της δημοσίευσής τους στον ημερήσιο τύπο, συνοδευόμενα από το αντίγραφο της δημοσίευσης που έγινε στα εκάστοτε έντυπα καθώς και εκτύπωση του ενημερωτικού σημειώματος του Οργανισμού που ανακοινώθηκε στον Δικτυακό του Τόπο στο διαδίκτυο. Τα νέα τιμολόγια τίθενται σε εφαρμογή δέκα (10) μέρες από την Πρόσφορη Δημοσίευσή τους. Μεταβολή τιμολογίων η οποία έχει ως αποτέλεσμα αποκλειστικά μειώσεις τιμών είναι εφαρμόσιμη από την επομένη της Πρόσφορης Δημοσίευσής τους. 5.Η ΕΕΤΤ δύναται να παρεμβαίνει με αιτιολογημένη Απόφασή της και να επιβάλλει τη δημοσίευση των τιμολογίων κατά τρόπο ο οποίος συνάδει με το παρόν άρθρο. 6.Με την επιφύλαξη των διατάξεων περί ανταγωνισμού και των αρχών της καλής πίστης και των συναλλακτικών ηθών και της νομοθεσίας περί προστασίας του καταναλωτή, η αναδρομική αύξηση των τιμολογίων απαγορεύεται χωρίς την προηγούμενη σύμφωνη γνώμη του αντισυμβαλλομένου. 7.Σε περίπτωση τροποποίησης των τιμολογίων, οι συνδρομητές οι οποίοι δεσμεύονται με συμβάσεις ορισμένου χρόνου για οποιοδήποτε λόγο, είναι δυνατόν, εφ' όσον αυτό δικαιολογείται από την νομοθεσία περί προστασίας του καταναλωτή ή/και καταχρηστικής άσκησης δικαιώματος, να προβούν σε καταγγελία της σύμβασής τους αζημίως. Άρθρο 7 Εκπτωτική Πολιτική/Προσφορές 1.Οι Οργανισμοί οι οποίοι αναφέρονται στα άρθρα 4 και 5 της παρούσης Απόφασης, είναι δυνατόν να προβαίνουν σε εκπτωτική πολιτική στην έκταση που αυτό δεν αντιβαίνει στις υποχρεώσεις τους για κοστοστρέφεια ή εύλογη τιμή και εφόσον δεν περιορίζεται ο ανταγωνισμός. Η εκπτωτική πολιτική των ανωτέρω Οργανισμών διέπεται από τις αρχές της αμεροληψίας και της δημοσιότητας και εφαρμόζεται κατά τρόπο που να συνάδει με τις παραπάνω αρχές. 2. Η Πρόσφορη Δημοσίευση περιλαμβάνει κατά περίπτωση: α)Στην περίπτωση τιμών χονδρικής διάθεσης, από Οργανισμούς οι οποίοι εμπίπτουν στις διατάξεις των άρθρων 4 και 5 της παρούσης, τη δημοσίευσή τους κατά τρόπο απολύτως σαφή στον Δικτυακό τους Τόπο στο διαδίκτυο και την ταυτόχρονη περί τούτου ενημέρωση της ΕΕΤΤ.  Σελ. 568,22 Τεύχος     Σελ.      β)Στην περίπτωση τιμών λιανικής διάθεσης από Οργανισμούς οι οποίοι εμπίπτουν στις διατάξεις των άρθρων 4 και 5 της παρούσης, την ανακοίνωσή τους με καταχώρηση στον ημερήσιο τύπο σύμφωνα με το άρθρο 6 της παρούσης Απόφασης καθώς και στον Δικτυακό Τόπο του Τηλεπικοινωνιακού Οργανισμού στο διαδίκτυο.  3.Με την επιφύλαξη της παραγράφου 4 του παρόντος άρθρου, οι εκπτώσεις εφαρμόζονται αφού παρέλθουν τουλάχιστο είκοσι (20) ημέρες από την πρόσφορη δημοσίευση τους, χωρίς προηγούμενη Απόφαση της ΕΕΤΤ. 4.Ενεργώντας αυτεπάγγελτα σύμφωνα με τις διατάξεις περί ασφαλιστικών μέτρων, η ΕΕΤΤ δικαιούται να απαιτεί τη διακοπή ή απόσυρση των εν λόγω προγραμμάτων εκπτώσεων στο βαθμό, που αυτά δεν είναι διαφανή ή επιβάλλουν διακρίσεις ή περιορίζουν τον ανταγωνισμό, ιδίως προκειμένου να διασφαλίσει ότι οι οικιακοί καταναλωτές δεν επιδοτούν εκπτώσεις για τους εταιρικούς καταναλωτές. Η παρούσα διάταξη δεν περιορίζει σε τίποτα τη δυνατότητα παρέμβασης της EETT σε κάθε άλλη περίπτωση παράβασης της Τηλεπικοινωνιακής νομοθεσίας, περιλαμβανομένης και της νομοθεσίας περί προστασίας του ανταγωνισμού.  22.Θ.β.129 Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. Άρθρο 8 Τελικές διατάξεις 1.Από τη θέση σε ισχύ του παρόντος Κανονισμού καταργείται η απόφαση της ΕΕΤΤ ΑΠ.: 208/1/9-22001 (ΦΕΚ 193/Β΄/28-2-2001), καθώς επίσης και κάθε άλλη γενική ή ειδική διάταξη που αντίκειται στις διατάξεις του, κατά το μέρος που ρυθμίζει διαφορετικά τα ζητήματα που ρυθμίζονται με τον παρόντα Κανονισμό. 2.Οι υπόχρεοι Οργανισμοί σύμφωνα με τα άρθρα 4 και 5 οφείλουν να προβούν σε όλες τις περιγραφόμενες στα ανωτέρω άρθρα ενέργειες χρησιμοποιώντας τα οικονομικά στοιχεία της τελευταίας τους δημοσιευμένης χρήσης. Στην περίπτωση αυτή, οι κοστοστρεφείς τιμές και τα συνοδευτικά στοιχεία υποβάλλονται εντός τριάντα (30) ημερών από τη δημοσίευση της παρούσης. Το ίδιο ισχύει για τους έχοντες υποχρέωση παροχής εύλογης τιμής. 3.Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.